Diari Oficial de la Generalitat Valenciana


Sumari del DOGV 102, del 25-04-1983 (1983/802217)

RESOLUCIÓ de 23 de març de 1983 de la Direcció General de Serveis Socials de la Conselleria de Sanitat, Treball i Seguretat Social per la qual es convoquen les ajudes per a manteniment i activitats de Centres i Serveis d'atenció i integració social de transeünts, minories ètniques i altres, i suport a Associacions i Federacions amb la mateixa finalitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1983/03/23/(6)/dof/vci/html**

### Dades del document

Número de DOGV
:   102

Data del DOGV
:   25-04-1983

Secció del DOGV
:   DISPOSICIONS GENERALS

Número del document
:   1983/802217


Data del document
:   23-03-1983

Organisme emissor
:   Conselleria de Sanitat, Seguretat Social i Treball

Tipus de document
:   Resolució

Anàlisi jurídica

Resolució de 23 de març de 1983, de la Direcció General de Serveis Socials, de la Conselleria de Sanitat, Treball i Seguritat Social, per la qual es convoquen les ajudes per a manteniment i activitats de centres i serveis d'atenció i integració social de traseünts, minories ètniques i altres, i suport a associacions i federacions amb la mateixa finalitat.  
Hi ha grups com són els transeünts, les minories ètniques, etc., que aquesta Conselleria de Sanitat, Treball i Seguretat Social els creu creditors d'una atenció especial.   
Per això s'ha cregut convenient, i sempre dins de les disponibilitats pressupostàries que aquesta Conselleria té assignades a tal finalitat, d'atorgar subvencions per a contribuir al manteniment i activitats de Centres i Serveis d'atenció i integració social dels esmentats grups, així com d'aquells altres Centres i Serveis de reconegut caràcter social i assistencial.   
Quant a la sol·licitud, tramitació, resolució i pagament d'aquestes ajudes es regularan per les disposicions de general aplicació i pel que específicament estableix aquesta Resolució.   
En virtut d?açò i d'acord amb les disposicions aplicables al cas, dispose:   
Primera. Concepte de la subvenció  
U. L'ajuda s'atorgarà en concepte de subvenció per a contribuir al manteniment i activitats de Centres i Serveis d'atenció i integració social de transeünts, minories ètniques, etc., i altres de reconogut caràcter social i assistencial.   
Dos. Seran subvencionables també les sol·licituds destinades al desenvolupament d'accions dirigides a facilitar el coneixement de la situació i a sensibilitzar la societat sobre els problemes i vies de solució aplicables a transeünts, minories ètniques, etc. Igualment es podrà subvencionar amb càrrec a aquest concepte la realització de programes específics d'actuació dirigits a les finalitats i col·lectius esmentats a l'apartat anterior, així com al sosteniment d'associacions i federacions dedicades a aquests.   
Segona. Sol·licitants.   
Podran sol·licitar aquestes ajudes les Corporacions Locals, Institucions, centres especialitzats, Associacions i Federacions sense finalitats lucratives, a qui corresponga la titularitat del Centre, del Servei o el desenvolupament de l'activitat per a la qual se sol·licite la subvenció.   
Tercera. Exclusions.   
Queden expressament exclosos d'aquesta convocatòria:   
a) L'Estat o Entitats de caràcter estatal.   
b) Les Entitats de Crédit i Caixes d'Estalvi.   
c) Les empreses privades que es dediquen a l'atenció dels seus empleats o familiars o que se n'ocupen fins al 75% de la capacitat dels Centres.   
Quarta. Documentació.   
Per a la petició de subvenció caldrà presentar per triplicat exemplar la documentació següent:   
U. Instància conforme al model que es facilitarà subscrita per qui tinga la representació legal de la Institució o poder suficient per a això. La instància i els impressos complementaris seran facilitats per les Delegacions Territorials de Serveis Socials d'aquesta Conselleria (1).   
Dos. 1. En el cas de Corporacions Locals caldrà presentar:   
A) Còpia certificada de l'acord del Ple de la Corporació en el qual es tracte aquesta subvenció i que contemplarà els aspectes següents:   
a) Autorització de la petició d'ajuda que es pretén obtenir.   
b) Compromís de la Corporació amb la Direcció General de Serveis Socials de coordinar-se amb aquesta en la Planificació General que aquesta elabore, així com sotmetre's a control públic mitjançant la presentació del pla de treball, el seguiment tècnic i la justificació econòmica de l'ajuda que es concedesca.   
B) Certificació acreditativa que en els pressupostos de la Corporació hi ha una quantitat consignada en concepte d'ajuda al Centre, Servei o activitat per al qual es sol·licite la subvenció.   
Dos. 2. En els altres casos, document en què s'acredite:   
a) Poder de representativitat del sol·licitant.   
b) Acord de la Junta Directiva, amb indicació de la data d'aquest, de compromís amb la Direcció General de Serveis Socials de coordinar-se amb la Planificació General que aquesta elabore, així com sotmetre's a control públic mitjançant la presentació del pla de treball, el seguiment técnic i la justificació econòmica de l'ajuda que es concedesca.   
Tres. Memòria en què conste:   
a) Data inicial de funcionament.   
b) Finalitat de la Institució.   
c) Serveis que es presten.   
d) Projecte de funcionamet per a 1983: objectius, mètode i activitats.   
e) Nombre de places actuals (indicació d'augment o disminució respecte l'any anterior).   
f) En cas d'activitats, programa detallat.   
Quatre. Còpia compulsada dels Estatuts. Per a la compulsació serà suficient una diligència de la Delegació Territorial de Serveis Socials.   
Cinc. Document acreditatiu del número de registre de l'associació, en cas que ho siga.   
Sis. Estadet comptable de la previsió d'ingressos i de despeses per a 1983, segons imprés que es facilitarà.   
Set. Relació de la plantilla del personal del Centre, segons imprés que es facilitarà.   
Vuit. Relació nòminal de beneficiaris, segons imprés que es facilitarà (només per a peticions de manteniment).   
Queden exceptuades d'aquest requisit les sol·licituds per a transeünts o serveis que per les seues característiques atengan a persones de forma no continuada. En aquest cas deuran presentar relació de serveis prestats.   
Non. Per a activitats, a més a més, es presentarà compromís de comunicar a la Conselleria de Sanitat, Treball i Seguretat Social els resultats obtinguts en aquelles així com de congressos, reunions científiques, estudis o publicacions i a presentar en tot cas un informe complet d'aquests.   
Dels requisits inclòsos en l'apartat Tres, punts a), b) y c), així com els dels apartats Quatre i Cinc, queden dispensats els qui ja hagen presentat sol·licitud d'ajuda per a 1982 davant aquesta Conselleria, si bé haurà d'esmentar-se a la nova sol·licitud el número d'expedient que li fou assignat.   
Si s'han produït modificacions en els Estatuts caldrá presentar còpia compulsada, on consten les modificacions esmentades.   
Cinquena. Termini de presentació.   
El termini de presentació de sol·licituds serà de 30 dies hàbils a partir de la publicació d'aquesta Resolució al «Diari Oficial de la Generalitat Valenciana».   
Sisena. Lloc de presentació.   
La sol·licitud i la documentació requerida hauran de presentar-se en la Delegació Territorial de Serveis Socials de la provincia on radique el Centre o Servei per al qual se sol·licita la subvenció sense perjudici del que dispose l'article 66 de la Llei de Procediment Administratiu.   
Setena. Tramitació.   
U. Les Delegacions Territorials de Serveis Socials revisaran i verificaran els expedients. Quan l'expedient estiga incomplet, el sol·licitant, a requeriment de les Delegacions esmentades, tindrà de completar-lo en el termini de 10 dies, amb el requeriment que disposa l'article 71 de la Llei de Procediment Administratiu, arxivant-se sense més tràmit en cas contrari.   
Dos. Les Delegacions esmentades podran reclamar a l'Entitat, Institució o Centre les dades, documents o aclariments que consideren necesaris per tal de completar l'expedient.   
Tres. La Delegació Territorial corresponent incorporarà informe social a l'expedient, en funció de les dades obrants en aquest i de les que resulten de les comprovacions que considere oportú dur a terme, sobre la procedència de concedir, reduir o denegar l'ajuda sol·licitada.   
Quatre. Completat l'expedient, seran remesos a la Direcció General de Serveis Socials, l'original i una còpia d'aquest, quedant l'altra en poder de la Delegació Territorial.   
Cinc. La Direcció General de Serveis Socials, a la vista dels expedients, podrà recaptar els informes d'Organismes i Entitats que considere oportuns per a resoldre millor l'expedient.   
Sis. Amb anterioritat a la concessió, la Direcció General de Serveis Socials podrà disposar que s'efectue una comprovació sobre la veracitat de les dades aportades pels peticionaris.   
Vuitena. Resolució dels expedients.   
La Direcció General de Serveis socials adoptarà la resolució que escaiga, a la vista de l'expedient, de les necessitats reals derivades d'aquell i de la Planificació General que aquesta tinga disposada.   
Aquesta Resolució es notificarà als interessats així com a la Delegació Territorial corresponent.   
Novena. Recursos.   
Contra la resolució que dicte la Direcció General de Serveis Socials, podran els interessats interposar recurs d'alçada davant l'Excm. Sr. Conseller de Sanitat, Treball i Seguretat Social en el termini de quinze dies comptats a partir del següent de la notificació de la resolució.   
Contra les resolucions dels recursos d'alçada podrà interposar-se recurs contencioso-administratiu de conformitat amb el que estableix la Llei reguladora d'aquesta Jurisdicció.   
Desena. Justificació de la despesa i pagament de les subvencions concedides.   
U. El pagament s'efectuarà en base a la documentació següent, presentada per duplicat exemplar:   
Per a manteniment:   
a) Balanç econòmic tancat al 30 de setembre de 1983 i compromís de presentar dins del tres mesos següents a la notificació de la concessió, balanç certificat (amb el vist-i-plau del Director del Centre) de l'any 1983.ªl 31 de desembre.   
En els esmentats balanços figuraran:   
- Despeses desglossades: salaris, seguretat social, transport, menjador, aigua, llum, telèfon, etc.   
- Ingressos desglossats: quotes, aportació d'institucions patrocinadores o d'òrganismes públics, subvencions, donatius, etc.   
- A més de les despeses i dels ingressos de gestió normal, figuraran les despeses resultants d'operacions que afecten immobilitzat o que no tinguen relació amb l'assistència directa als beneficiaris dels centres.   
Per a activitats:   
- Programa d'activitats realitzar fins el 30 de setembre de 1983, amb estadet de despeses real i d'ingressos específics que les hagen finançat.   
- Programa d'activitats no realitzat i calendari per a acabar de realitzar-lo amb pressupost necessari.   
-Certificació d'ajudes rebudes per a aquesta finalitat amb posterioritat a la sol·licitud.   
b) Compromís de presentar en un termini de 3 mesos (manteniment) o de 6 mesos (activitats), factures corresponents a la subvenció concedida (originals o còpies autentificades).   
c) Entitat bancària i número de compte on s?han de situar, si s'escau, els fons de l'ajuda.   
Dos.   
a) Complits els tràmits oportuns, el sol·licitant rebrà notificació per a poder cobrar la subvenció.   
b) Abans dels tres mesos el Director del Centro o Servei a què va destinada l'ajuda, haurà de comunicar per escrit que la precepció d'aquesta s'ha fet efectiva en l'esmentat Servei, en la quantia i concepte destinats.   
Onzena.   
L'incompliment total o parcial de qualsevol de les condicions, així com la duplicació d'aquesta amb càrrec a altres crèdits dels Pressupostos Generals de l'Estat, de la Seguretat Social o de l'Administració Institucional constituirà causa determinant de la revocació de l'ajuda i del seu reintegrament pel Centre, previ requeriment de la Direcció General de Serveis Socials, que en cas de no ser atés promourà l'acció efectiva prevista a l'Estatut de Recaptació de Dèbits a l'Estat No Tributaris, sense perjudici de les accions civils, penals o d'altre ordre que en cada cas escaiguen.   
DISPOSICIO FINAL  
Aquesta Resolució entrarà en vigor el dia de la publicació al «Diari Oficial de la Generalitat Valenciana».   
Cosa que fem pública perquè en prengueu coneixement i als efectes oportuns.   
València, a 23 de març de 1983.   
El Director General de Serveis Socials,  
ALFONS GARCIA I NINET  
(1) Delegacions Territorials de Serveis Socials:   
- Alacant: Plaça d'Espanya, 6 - Alacant.  
Tel. (965) 25 21 12.   
- Castelló: Avinguda del Mar, 8 - Castelló.  
Tel. (964) 23 65 12.   
- València: C/Misericòrdia, 34 - València-14.  
Tel. (96) 350 11 99.


Còpia Permalink ELI